**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563**

**วันที่ 27 พฤศจิกายน 2563 ตั้งแต่เวลา 09.00 น. เป็นต้นไป**

**ณ ห้องประชุมใบบุ่น เทศบาลตำบลโพน อำเภอคำม่วง จังหวัดกาฬสินธุ์**

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 12345678910 | นายจันทา พันภู นายเสริมศักดิ์ ราชติกานายสำลี ศรีบัวนายวร โพนะทานายเสถียร สุภารีนายฮ้อย คงอาษานายสัมนัก ปัสสะนายบุญศิล อิงภูนายศักดิ์สิทธิ์ ลามุลนายสมพร ภูจันหา | ประธานสภาเทศบาลตำบลโพนรองประธานสภาเทศบาลตำบลโพนเลขานุการสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพนสมาชิกสภาเทศบาลตำบลโพน | จันทา พันภู เสริมศักดิ์ ราชติกาสำลี ศรีบัววร โพนะทาเสถียร สุภารีฮ้อย คงอาษาสัมนัก ปัสสะบุญศิล อิงภูศักดิ์สิทธิ์ ลามุลสมพร ภูจันหา |

 **ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1234567891011 | นางณฐอร การถักนายสมพงษ์ สุริโยนายองอาจ ประสารพันธ์นายศรีประวัติ วิลาศรีนางสาวภัทราพร โพนะทานางสาวสุปราณี อ่อนรัชชานางสาวกัลยา แท่นจันทร์นางสาวปภาวรินท์ ภูมิสาตร์นายสมจิตร ปัสสะนายสุรศักดิ์ คณาจันทร์นางวันดี ยุระตา | ปลัดเทศบาล ปฏิบัติหน้าที่ นายกเทศมนตรีรองปลัดเทศบาลตำบลโพนผู้อำนวยการกองช่างหน.ฝ่ายบริหารงานการศึกษาหัวหน้าฝ่ายอำนวยการหัวหน้าฝ่ายบริหารงานคลังหน.ฝ่ายบริหารงานสาธารณสุขจพง.ธุรการชำนาญงานพนักงานจ้างพนักงานจ้างพนักงานจ้าง | ณฐอร การถักสมพงษ์ สุริโยองอาจ ประสารพันธ์ศรีประวัติ วิลาศรีภัทราพร โพนะทาสุปราณี อ่อนรัชชากัลยา แท่นจันทร์ปภาวรินท์ ภูมิสาตร์สมจิตร ปัสสะสุรศักดิ์ คณาจันทร์วันดี ยุระตา |

เริ่มประชุม เวลา 09.00 น.

 เมื่อถึงเวลา 09.00 น. นายสำลี ศรีบัว เลขานุการสภาเทศบาลตำบลโพน ได้ตรวจรายชื่อสมาชิกผู้มาประชุมครบองค์ประชุมแล้ว จึงขอเชิญสมาชิกเข้าห้องประชุม

นายสำลี ศรีบัว เรียนท่านประธานสภาเทศบาลตำบลโพน วันนี้เป็นการประชุมสภาเลขานุการสภา ฯ เทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563 ขณะนี้สมาชิกสภาเทศบาลมาครบองค์ประชุมแล้ว ขอเชิญ ท่านประธานสภาเทศบาลตำบลโพน ทำหน้าที่และดำเนินการประชุม ไปตามระเบียบวาระการประชุม

นายจันทา พันภู ได้ดำเนินการประชุม โดยจุดธูปเทียนบูชาพระรัตนตรัย กล่าวเปิดประชุม

ประธานสภา ฯ สภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563 วันที่ 27 พฤศจิกายน 2563

นายสำลี ศรีบัว ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยที่

 4 ครั้งที่ 1 ประจำปี พ.ศ. 2562 เมื่อวันที่ 22 พฤศจิกายน 2562 ซึ่งที่ประชุมสภาเทศบาลตำบลโพน มีมติในการกำหนดการประชุม สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563 ในวันที่ 1 พฤศจิกายน 2563 ถึงวันที่ 30 พฤศจิกายน 2563 โดยมี กำหนดไม่เกิน 30 วันนั้น เพื่อให้การดำเนินกิจการต่าง ๆ เป็นไปด้วย ความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563 ในวันที่ 27 พฤศจิกายน 2563 เวลา 09.00 น. เป็นต้นไป ณ ห้องประชุมใบบุ่นเทศบาลตำบลโพน

นายจันทา พันภู เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 4 ครั้งที่ 1 ประจำปี พ.ศ. 2563 วันที่ 27 พฤศจิกายน 2563

ระเบียบวาระที่ 1 เรื่องที่ประธานจะแจ้งต่อที่ประชุม

 วันที่ 3 ธันวาคม ได้รับประสานจากท่านนิคม ประดับการ ว่า คุณหญิงสุดารัตน์ เกยุราพันธุ์ พรรคเพื่อไทย จะมาขอใช้สถานที่ สนามกีฬากลางของเรา เพื่อจะมาปราศรัยพบปะพี่น้องประชาชน จำนวน 6 ตำบล ประชาชนประมาณ 3,000 กว่าคน

นางณฐอร การถัก เรียนท่านประธานสภา ฯ ท่านสมาชิกสภา ฯ และหัวหน้าส่วนปลัดเทศบาล ปฏิบัติหน้าที่ ราชการ ทางพรรคเพื่อไทย ได้ทำหนังสือขออนุญาตทาง กกต.จังหวัดนายกเทศมนตรี กาฬสินธุ์แล้ว และขั้นตอนต่อมาก็ได้ทำหนังสือมาขออนุญาตในพื้นที่เรา และก็ได้อนุญาตไปแล้ว โดยอ้างอิงถึงหนังสือที่ทางพรรคได้ขอไปที่ กกต. จังหวัด เรียบร้อยแล้วค่ะ

**ที่ประชุม รับทราบ**

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 2 ประจำปี พ.ศ. 2563 เมื่อวันที่ 21 สิงหาคม 2563

 ขอให้ทุกท่านตรวจดูรายงานการประชุมครับ

 สมาชิกสภาเทศบาลตำบลโพน ทุกท่านตรวจดูรายงานการประชุม เรียบร้อยแล้ว ขอผู้รับรองด้วยครับ

**มติที่ประชุม เห็นชอบ 9 เสียง**

ระเบียบวาระที่ 3 เรื่องกระทู้ถาม

นายฮ้อย คงอาษา เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - ขออนุญาตเรียนถามเรื่อง การจัดซื้อรถยนต์ส่วนกลาง ไม่ทราบว่า ดำเนินการถึงไหนแล้วครับ

นางสาวสุปราณี อ่อนรัชชา เรียนท่านประธานสภา ฯ ท่านสมาชิกสภา ฯ ท่านปลัดเทศบาล หน.ฝ่ายบริหารงานคลัง ปฏิบัติหน้าที่นายกเทศมนตรีตำบลโพน และหัวหน้าส่วนราชการ สำหรับ รถยนต์ส่วนกลางที่ดำเนินการจัดซื้อ ตอนนี้ได้ทำการสอบราคาแล้ว เหลือแค่ส่งมอบ เมื่อสัปดาห์ที่แล้วทางบริษัทรถยนต์ ก็ได้ส่งภาพมาให้ดู ว่าติดโลโก้และชื่อเทศบาลถูกต้องไหม ก็มีแก้ไขนิดหน่อย คาดว่าน่าจะได้ ส่งมอบรถยนต์ส่วนกลางยี่ห้อ Foton (โฟตอน) สีบรอนด์ สี่ประตู ภายในสัปดาห์นี้ค่ะ

นายสำลี ศรีบัว เรียนท่านประธานสภา ฯ ท่านสมาชิกสภา ฯ ท่านปลัดเทศบาล เลขานุการสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - ขอเพิ่มเติมในส่วนของรายละเอียดรถยนต์ส่วนกลางด้วยครับว่า เราตั้ง งบประมาณไว้สูง ล้านกว่าบาท แต่ทำไมจัดซื้อในราคาถูกลง มันมีขั้นตอนหรือระบบอย่างไรช่วยชี้แจงด้วยครับ

นางสาวสุปราณี อ่อนรัชชา เราตั้งงบประมาณไว้ประมาณ 1,200,000.- บาท (-หนึ่งล้านสองแสนหน.ฝ่ายบริหารงานคลัง บาทถ้วน-) เพราะเราจะจัดซื้อรถยนต์สี่ประตู เราจะทำการสอบราคาและ ทำการประกาศราคา แบบไม่ได้ล็อคสเปคไว้ คือ สามารถยื่นได้ทุกยี่ห้อ ทุกบริษัท และรถยนต์ยี่ห้อ Foton (โฟตอน) รายละเอียดรถก็ตรงตาม ที่เรากำหนดครบและราคาต่ำที่สุด ก็เลยได้ยี่ห้อ Foton (โฟตอน) ค่ะ

นายสำลี ศรีบัว เราไม่สามารถล็อคได้ว่าต้องการยี่ห้ออะไร ทางบริษัทรถยนต์พอทราบว่า เลขานุการสภา ฯ หน่วยงานต้องการจะจัดซื้อรถยนต์ บริษัทก็มีสิทธิ์ยื่นซองเสนอราคา และตามระเบียบ กฎหมาย บริษัทไหนที่ยื่นราคาต่ำสุดเราก็ต้องรับบริษัท นั้น

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

 5.1 การกำหนดสมัยประชุมสภาเทศบาลตำบลโพน สมัยประชุม สามัญ ประจำปี พ.ศ. 2564

นายจันทา พันภู ขอนำเรื่องการกำหนดสมัยประชุมสภาเทศบาลตำบลโพน สมัยประชุมประธานสภา ฯ สามัญ ประจำปี พ.ศ. 2564 ปรึกษาต่อที่ประชุมสภาเทศบาลตำบลโพน ในวันนี้

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ ท่านปลัดเทศบาล รองปลัดเทศบาล ปฏิบัติหน้าที่นายกเทศมนตรีตำบลโพน และหัวหน้าส่วนราชการ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 หมวด 2 การประชุม ข้อ 21 การกำหนดจำนวนสมัย ประชุมสามัญประจำปี ระยะเวลาและวันเริ่มต้นประชุมสมัยประชุมสามัญ ประจำปีของแต่ละสมัยในปีนั้น วันเริ่มสมัยประชุมประจำปีของปีถัดไป และระยะเวลาของสมัยประชุมสามัญประจำปีสมัยแรกของแต่ละปี โดยให้ นำความในข้อ 11 มาใช้บังคับโดยอนุโลม เมื่อสภาท้องถิ่นมีมติแล้วให้ ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ ในที่เปิดเผย ณ สำนักงานองค์กรปกครองส่วนท้องถิ่น ในกรณีที่ไม่ได้ กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุม สามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลง สมัยประชุมสามัญประจำปี หรือวันเริ่มสมัยประชุมสามัญประจำปีที่ กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญ ประจำปีอื่น หรือในสมัยประชุมวิสามัญก็ได้

นางสาวปภาวรินท์ ภูมิสาตร์ เรียนท่านประธานสภา ฯ ท่านสมาชิกสภา ฯ ท่านปลัดเทศบาล จพง.ธุรการชำนาญงาน ปฏิบัติหน้าที่นายกเทศมนตรีตำบลโพน และหัวหน้าส่วนราชการ ขออนุญาตแจ้งการกำหนดสมัยประชุมสภา ฯ สมัยประชุมสามัญ ประจำปี พ.ศ. 2563 จำนวน 4 สมัย ดังนี้ค่ะ

 สมัยประชุมสามัญ สมัยที่ 1 เดือน เมษายน 2563 เริ่มประชุมวันที่ 1 เมษายน 2563 ถึง วันที่ 30 เมษายน 2563 มีกำหนดไม่เกิน 30 วัน

 สมัยประชุมสามัญ สมัยที่ 2 เดือน มิถุนายน 2563 เริ่มประชุมวันที่ 1 มิถุนายน 2563 ถึง วันที่ 30 มิถุนายน 2563 มีกำหนดไม่เกิน 30 วัน

 สมัยประชุมสามัญ สมัยที่ 3 เดือน สิงหาคม 2563 เริ่มประชุมวันที่ 1 สิงหาคม 2563 ถึง วันที่ 30 สิงหาคม 2563 มีกำหนดไม่เกิน 30 วัน

 สมัยประชุมสามัญ สมัยที่ 4 เดือน พฤศจิกายน 2563 เริ่มประชุมวันที่ 1 พฤศจิกายน 2563 ถึง วันที่ 30 พฤศจิกายน 2563 มีกำหนดไม่เกิน 30 วัน

นายจันทา พันภู ขอนำเสนอกำหนดสมัยประชุมสภาเทศบาลตำบลโพน สมัยประชุมสามัญ ประธานสภา ฯ ประจำปี พ.ศ. 2564 ดังต่อไปนี้

 กำหนดสมัยประชุมสามัญ ประจำปี พ.ศ. 2564 กำหนด 4 สมัย

 สมัยที่ 1 กำหนดวันที่ 1 – 30 เมษายน 2564 มีกำหนด 30 วัน

 สมัยที่ 2 กำหนดวันที่ 1 – 30 มิถุนายน 2564 มีกำหนด 30 วัน

 สมัยที่ 3 กำหนดวันที่ 1 – 30 สิงหาคม 2564 มีกำหนด 30 วัน

 สมัยที่ 4 กำหนดวันที่ 1 – 30 พฤศจิกายน 2564 มีกำหนด 30 วัน

**มติที่ประชุม เห็นชอบเป็นเอกฉันท์**

5.2 การเพิ่มเติมแผนพัฒนาท้องถิ่น 5 ปี (พ.ศ. 2561 – 2565) ครั้งที่ 1 ประจำปีงบประมาณ พ.ศ. 2564

นางสาวภัทราพร โพนะทา เรียนท่านประธานสภา ฯ ท่านสมาชิกสภา ฯ ท่านปลัดเทศบาล หัวหน้าฝ่ายอำนวยการ ปฏิบัติหน้าที่นายกเทศมนตรีตำบลโพน และหัวหน้าส่วนราชการ สำหรับ ในส่วนของการเพิ่มเติมแผนพัฒนาท้องถิ่น 5 ปี (พ.ศ. 2561 – 2565) ครั้งที่ 1 ประจำปีงบประมาณ พ.ศ. 2564 มีรายละเอียดดังนี้ค่ะ

 *ยุทธศาสตร์และการพัฒนาของ อปท. ในเขตจังหวัดที่ 5 การพัฒนาโครงสร้างพื้นฐาน แผนงานเคหะและชุมชน* *จำนวน 12 โครงการ*

 1. โครงการปรับปรุงผิวจราจรด้วย Para Asphaltic Concrete สายทางถนนใบบุ่นก้านก่องพันมหา สถานที่ หมู่ 2 , 3 , 4 ขนาดกว้าง 4.00 เมตร ยาว 1,405.00 เมตร หนาเฉลี่ยน 0.04 เมตร งบประมาณปี 2565 จำนวน 1,824,000.- บาท เพื่อให้การสัญจร ไปมาและลำเลียงผลผลิตทางการเกษตรเป็นไปด้วยความสะดวก ลดการ เกิดอุบัติเหตุและการสูญเสียของผลผลิต หน่วยงานที่รับผิดชอบคือ กองช่าง

 2. โครงการปรับปรุงผิวจราจร ด้วย Para Asphaltic Concrete สายทางถนนใบบุ่นไต่เครือ หมู่ 4 ช่วงที่ 1 กว้าง 4.00 เมตร ยาว 120.00 เมตร ช่วงที่ 2 กว้าง 5.00 เมตร ยาว 1,237.00 เมตร หนาเฉลี่ย 0.04 เมตร งบประมาณปี 2565 จำนวน 2,182,000.- บาท เพื่อให้การสัญจรไปมาและลำเลียงผลผลิต ทางการเกษตรเป็นไปด้วยความสะดวก ลดการเกิดอุบัติเหตุและ การสูญเสียของผลผลิต หน่วยงานที่รับผิดชอบคือ กองช่าง

 3. โครงการปรับปรุงผิวจราจร ด้วย Para Asphaltic Concrete สายทางถนนหางปลาวา หมู่ 2 , 4 ขนาดกว้าง 5.00 เมตร ยาว 1,240.00 เมตร หนาเฉลี่ย 0.04 เมตร งบประมาณ 2565 จำนวน 2,028,000.- บาท เพื่อให้การสัญจรไปมาและลำเลียง ผลผลิตทางการเกษตรเป็นไปด้วยความสะดวก ลดการเกิดอุบัติเหตุและ การสูญเสียของผลผลิต หน่วยงานที่รับผิดชอบคือ กองช่าง

 4. โครงการก่อสร้างถนนคอนกรีตเสริมเหล็กสายทางถนน ดอกส่าน หมู่ 3 ขนาดกว้าง 4.00 เมตร ยาว 800.00 เมตร หนาเฉลี่ย 0.15 เมตร งบประมาณปี 2565 จำนวน 1,870,000.- บาท เพื่อให้การสัญจรไปมาและลำเลียงผลผลิต ทางการเกษตรเป็นไปด้วยความสะดวก ลดการเกิดอุบัติเหตุและ การสูญเสียของผลผลิต หน่วยงานที่รับผิดชอบคือ กองช่าง

 5. โครงการก่อสร้างถนนคอนกรีตเสริมเหล็ก สายทางถนนนาค คอคต หมู่ 1 ขนาดกว้าง 5.00 เมตร ยาว 1,000.00 เมตร หนาเฉลี่ย 0.15 เมตร งบประมาณ 2565 จำนวน 2,899,000.- บาท เพื่อให้การสัญจรไปมาและลำเลียงผลผลิต ทางการเกษตรเป็นไปด้วยความสะดวก ลดการเกิดอุบัติเหตุและ การสูญเสียของผลผลิต หน่วยงานที่รับผิดชอบคือ กองช่าง

 6. โครงการก่อสร้างถนนคอนกรีตเสริมเหล็ก สายทางถนน ใบบุ่นหว่าน ซอยใบบุ่นหว่าน 2 หมู่ 2 , 4 ขนาดกว้าง 5.00 เมตร ยาว 525.00 เมตร หนาเฉลี่ย 0.15 เมตร งบประมาณ 2565 จำนวน 1,520,000.- บาท เพื่อให้การสัญจรไปมาและลำเลียงผลผลิต ทางการเกษตรเป็นไปด้วยความสะดวก ลดการเกิดอุบัติเหตุและ การสูญเสียของผลผลิต หน่วยงานที่รับผิดชอบคือ กองช่าง

 7. โครงการปรับปรุงถนนใบบุ่นหว่าน หมู่ 2 , 4 ปริมาตรดิน ตัด 870.00 ลบ.ม. งบประมาณ 2564 จำนวน 30,000.- บาท เพื่อให้การสัญจรไปมาและลำเลียงผลผลิตทางการเกษตรเป็นไปด้วย ความสะดวก ลดการเกิดอุบัติเหตุและการสูญเสียของผลผลิต หน่วยงานที่ รับผิดชอบคือ กองช่าง

 8. โครงการก่อสร้างท่อลอดเหลี่ยมถนนนาคหกแขน หมู่ 5 ขนาด 2 ช่อง ๆ ละ 1.50 เมตร X 2.00 เมตร ยาว 900.00 เมตร งบประมาณ 2564 จำนวน 630,000.- บาท เพื่อให้มีการระบายน้ำจากชุมชนได้อย่างสะดวกมากยิ่งขึ้น หน่วยงาน

 รับผิดชอบคือ กองช่าง

 9. โครงการปรับปรุงอาคารจำหน่ายผลิตภัณฑ์ชุมชน (ทิศตะวันตก) ปรับปรุงอาคารจำหน่ายผลิตภัณฑ์ชุมชน (ทิศตะวันตก) หมู่ 3 ขนาดกว้าง 5.00 เมตร ยาว 15.00 เมตร งบประมาณ 2564 จำนวน 650,000.- บาท จำนวน 1 หลัง เพื่อให้มีอาคาร สำหรับจำหน่ายผลิตภัณฑ์ชุมชนหรือจัดแสดงสินค้าได้อย่างเพียงพอต่อการ ผลิตสินค้าทั้งเป็นการสร้างรายได้ให้แก่ชุมชน หน่วยงานที่รับผิดชอบคือ กองช่าง

 10. โครงการขุดลอกลำห้วยกุดโง้ง (ด้านตลาดสดเทศบาล) หมู่ 3 ขนาดกว้าง 11.00 เมตร ยาว 200.00 เมตร โดยขุดได้ ความลึกเฉลี่ย 3.50 เมตร หรือมีปริมาตรดินขุดไม่น้อยกว่า 2,200 ลบ.ม. งบประมาณ 2565 จำนวน 143,000.- บาท เพื่อให้มีการระบายน้ำจากชุมชนได้อย่างสะดวกมากยิ่งขึ้น หน่วยงานที่ รับผิดชอบคือ กองช่าง

 11. โครงการขุดลอกหนองฝายเจ้าคุณ ขุดลอกหนองฝายเจ้าคุณ หมู่ 3 ขุดได้ความลึกเฉลี่ย 4.50 เมตร หรือมีปริมาตรดินขุดไม่น้อย กว่า 8,195 ลบ.ม. งบประมาณปี 2564 จำนวน 491,000.- บาท เพื่อกักเก็บน้ำดิบสำหรับผลิตน้ำประปาได้อย่างเพียงพอ หน่วยงานที่ รับผิดชอบคือ กองช่าง

 12. โครงการติดตั้งไฟฟ้าส่องสว่าง (ระบบโซลาร์เซลล์) ภายใน เขตเทศบาลตำบลโพน โคมไฟโซลาร์เซลล์ ขนาด 120 วัตต์ (พร้อมเสาเหล็กฐานคอนกรีตและอุปกรณ์ครบชุด) ปีงบประมาณ 2564 จำนวน 10 ชุด งบประมาณ 25,000.- บาท ปีงบประมาณ 2565 จำนวน 10 ชุด งบประมาณ 25,000.- บาท เพื่อเพิ่มความ ปลอดภัยในการสัญจรถนนภายในเขตเทศบาลตำบลโพนและช่วยลด อุบัติเหตุได้อีกด้วยหน่วยงานที่รับผิดชอบคือ กองช่าง

 *ยุทธศาสตร์ด้านการบริหารการเมืองการปกครอง แผนงานรักษา ความสงบภายใน จำนวน 1 โครงการ*

 1. เงินอุดหนุนตามโครงการป้องกันและแก้ไขปัญหายาเสพติด เพื่อดำเนินการตามโครงการป้องกันและแก้ไขปัญหายาเสพติด เพื่อบำบัด ฟื้นฟูผู้ติดยาเสพติด ปีละ 1 ครั้ง งบประมาณปี 2564 จำนวน 40,000.- บาท และงบประมาณปี 2565 จำนวน 40,000.- บาท

 *ยุทธศาสตร์ด้านการพัฒนาสังคม แผนงานสาธารณสุขและ สิ่งแวดล้อม จำนวน 1 โครงการ*

 1. โครงการดูแลระยะยาวด้านสาธารณสุขสำหรับผู้สูงอายุที่มี ภาวะพึ่งพิง เพื่อให้ผู้สูงอายุภาวะพึ่งพิงได้รับการดูแลอย่างถูกต้องและ ครบถ้วน ปีละ 1 ครั้ง งบประมาณปี 2564 จำนวน 200,000.- บาท และปีงบประมาณ 2565 จำนวน 200,000.- บาท หน่วยงานที่รับผิดชอบคือ กองสาธารณสุข

 **ที่ประชุม รับทราบ**

 5.3 ขอใช้สถานที่บริเวณที่ดินของเทศบาลตำบลโพน สร้างโรงเรือนเป็นที่ รวบรวมผลผลิตพุทรา

นายสมพงษ์ สุริโย สำหรับในเรื่องของการขอใช้สถานที่บริเวณที่ดินของเทศบาลตำบลโพน รองปลัดเทศบาล เพื่อสร้างโรงเรือนเป็นที่รวบรวมผลผลิตพุทรา ซึ่งสหกรณ์การเกษตร คำม่วงเป็นผู้ขอ เพื่อใช้ในกิจกรรมของกลุ่มพุทราแปลงใหญ่ ก็สืบเนื่องจาก การที่กลุ่มพุทราแปลงใหญ่ได้ร่วมกับสหกรณ์การเกษตร คำม่วง ได้มีกิจกรรมที่จะรวบรวมผลผลิตจากสมาชิกกลุ่มพุทราแปลงใหญ่ ซึ่งเมื่อปีที่แล้วก็มีการมาขอใช้พื้นที่ในส่วนที่เกี่ยวเนื่องกับศูนย์ ศิลปวัฒนธรรมผู้ไท ซึ่งอยู่ในความรับผิดชอบของเทศบาลตำบลโพน แล้วเมื่อสิ้นปีงบประมาณมา ทางกลุ่มพุทราแปลงใหญ่ก็ได้สนับสนุนในการ ใช้สถานที่ จำนวน 10,000.- บาท (-หนึ่งหมื่นบาทถ้วน-) ให้กับ เทศบาลตำบลโพน กับการขอใช้สถานที่เป็นค่าน้ำ ค่าไฟ ซึ่งในปีการผลิต 2563 / 2564 นี้ทางกลุ่มก็คิดว่า อยากจะมีพื้นที่ที่เป็นสัดส่วนของ ตัวเอง ประกอบกับจากการจัดงานมหัศจรรย์ถิ่นผู้ไทย ราชินีไหมแพรวา พุทรานมบ้านโพน (Amazing Phuthai) ครั้งที่ 5 เมื่อปีที่แล้ว ทางกิจกรรมการวิ่งมีเงินเหลือที่จะสนับสนุนกลุ่ม ประมาณ 70,000.- กว่าบาท ทางกลุ่มพุทราแปลงใหญ่ ก็มีเงินมาสมทบอีก ส่วนหนึ่งประมาณ 50,000.- กว่าบาท ก็มียอดงบประมาณที่คิดว่า จะก่อสร้างอาคาร ก็เลยรวบรวมงบประมาณในส่วนนั้น ประมาณ 120,000.- กว่าบาท เพื่อใช้เป็นต้นทุนในการก่อสร้างโรงเรือน ก็ได้ มีการปรึกษาหารือกันว่า พื้นที่ตรงไหนที่มีความเหมาะสม ก็ได้กำหนด ที่บริเวณลานสวนหม่อนเดิมเป็นสถานที่ ซึ่งในการขอใช้สถานที่ในส่วนของ เทศบาล ก็เป็นหนึ่งในกระบวนการขอใช้พื้นที่ ซึ่งจริง ๆ แล้วในการขอใช้ ก็จะยุ่งยากพอสมควร แต่เพื่อให้การดำเนินการทันในปีการผลิต 2563 / 2564 ก็เลยมีการมาขออนุญาตในส่วนของเทศบาลตำบลโพน ก่อน เพื่อที่จะได้นำเป็นมติที่ประชุมสภา ฯ จะได้นำมติตรงนี้ไปยื่นต่อ ที่ดินและอำเภอต่อไป ซึ่งในส่วนของการขอใช้พื้นที่ ตามหนังสือระบุมา ประมาณ 2 ไร่ ตอนนี้ก็มีพื้นที่ที่จะดำเนินการขอใช้ซึ่งในส่วนของการ ขอใช้ ถ้าดูตามขั้นตอนที่เกี่ยวกับการขออนุญาตขอใช้ประโยชน์ในที่ดิน ของรัฐ ตามมาตรา 9 แห่งประมวลกฎหมายที่ดิน ขั้นตอนที่ 6 คือ ให้ท้องถิ่นนำเข้าที่ประชุมให้ความเห็นชอบในการขอถอนสภาพในการขอใช้ อันนี้คือขั้นตอนที่ได้นำเสนอให้ที่ประชุมสภาเทศบาลตำบลโพน ได้พิจารณา ในส่วนของผลการประชุมจะเป็นอย่างไรก็จะได้แจ้งให้ทาง สหกรณ์การเกษตรคำม่วง ได้รับทราบอีกครั้งนึง เพื่อจะได้นำเอกสาร ส่วนนี้ดำเนินการต่อไป ในส่วนของกลุ่มพุทราแปลงใหญ่ที่จะดำเนินการ ในปีนี้ ก็จะมีส่วนปลูกสร้างที่เป็นอาคาร จะมีอาคารรับซื้อ กว้าง ประมาณ 6 เมตร ยาว 18 เมตร และมีอาคารจุดเชื่อมต่อ ก็จะเป็น ห้องเก็บพัสดุที่ใช้เป็นสถานที่สำหรับจ่ายเงิน และเก็บสิ่งของต่าง ๆ มีห้องน้ำอีก 2 ห้องที่เป็นส่วนควบของอาคาร ก็คิดว่าการขอใช้ครั้งนี้ เพื่อประโยชน์ของพี่น้องประชาชนชาวบ้านโพน ซึ่งประมาณ 80 – 90% ก็เป็นสมาชิกกลุ่มพุทราแปลงใหญ่ ที่จะใช้ประโยชน์ตรงนี้ และพื้นที่ส่วนนี้ เป็นพื้นที่ว่าง ยังไม่มีการใช้ประโยชน์ใด ๆ จึงเสนอสภาเทศบาลตำบล โพนได้พิจารณา ในการขออนุญาตใช้ประโยชน์ที่ดินของรัฐเพื่อจะได้ แจ้งผลให้สหกรณ์การเกษตรคำม่วง ได้ดำเนินการตามขั้นตอนการขอใช้ ประโยชน์ที่ดินต่อไป

นายจันทา พันภู ท่านสมาชิกสภา ฯ ได้พิจารณาแล้ว มีอะไรจะชี้แจงเพิ่มเติมไหมครับ ประธานสภา ฯ ถ้าไม่มี ขอมติที่ประชุมว่า ควรอนุญาตการขออนุญาตใช้ประโยชน์ที่ดิน ของรัฐหรือไม่

**มติที่ประชุม เห็นชอบเป็นเอกฉันท์**

ระเบียบวาระที่ 6 เรื่องอื่น ๆ

นางณฐอร การถัก 1. เมื่อวันที่ 26 พฤศจิกายน 2563 ที่ผ่านมา เราได้ต้อนรับ ปลัดเทศบาล ปฏิบัติหน้าที่ เจ้าคุณพระสินีนาฏ พิลาสกัลยาณี ก็ขอขอบคุณทุกท่านที่มีส่วนร่วม นายกเทศมนตรี ในเรื่องของการสนับสนุนช่วยเหลือ ไม่ว่าจะเป็นในเรื่องของสถานที่ การทำความสะอาด การประสานงานเรื่องต่าง ๆ ในชุมชนจนงานของเรา สำเร็จลุล่วงไปด้วยดี

 2. งานมหัศจรรย์ถิ่นผู้ไทย ราชินีไหมแพรวา พุทรานมบ้านโพน (Amazing Phuthai) ครั้งที่ 6 จะกำหนดขึ้นระหว่างวันที่ 29 – 31 มกราคม 2564 ตรงกับวันศุกร์ – เสาร์ – อาทิตย์ และจะจัดโครงการ กิจกรรม เดิน วิ่ง ปั่น ให้ – ทัน – นม JUJUBE RUN 2021 รายได้ จากการจัดกิจกรรมก็จะนำมาดำเนินงานและกิจกรรมของโรงเรียนผู้สูงอายุ เทศบาลตำบลโพน

 3. แนวทางในการบริหารสหกรณ์ศูนย์ศิลปาชีพทอผ้าไหมแพรวาบ้านโพน ต่อไปศูนย์ ฯ เราจะทำอย่างไรให้เกิดความคุ้มค่ามากที่สุด ทำอย่างไรให้มี รายได้ ซึ่งรายละเอียดต้องคุยกับท่านกำนัน ท่านรองปลัดอีกทีค่ะ และตอนนี้ทางสหกรณ์ ฯ ก็ได้เปลี่ยนคณะทำงานชุดใหม่

นายจันทา พันภู สรุป รายได้จากการจัดกิจกรรม เดิน วิ่ง ปั่น ให้ – ทัน – นม JUJUBE ประธานสภา ฯ RUN 2021 นำเข้ากองทุนโรงเรียนผู้สูงอายุเทศบาลตำบลโพน

นางณฐอร การถัก ทางโรงพยาบาลส่งเสริมสุขภาพตำบลบ้านโพน ก็สนใจอยากจะร่วม ปลัดเทศบาล ปฏิบัติหน้าที่ โครงการ ฯ ด้วย เราก็จะได้มีเครือข่ายในการทำงานมากขึ้น เดี๋ยวคงนัดนายกเทศมนตรี ประชุมอีกทีค่ะ

นายสมพงษ์ สุริโย ขออนุญาตแจ้งในเรื่องที่ได้ไปประชุม กบอ. ประจำเดือน เมื่อวันที่ 3 รองปลัดเทศบาล พฤศจิกายน ที่ผ่านมา ได้รับมอบหมายจากท่านปลัดให้เข้าร่วมประชุม ก็ขออนุญาตแจ้งในส่วนที่เกี่ยวกับการปฏิบัติในชุมชนของเรา

 1. เรื่องรถแห่ ที่เป็นประเด็นในที่ประชุมของอำเภอคำม่วง ก็เนื่องจากว่า ตั้งแต่ที่ท่านนายอำเภอคนก่อนได้มีนโยบายว่า ไม่มีการอนุญาตให้รถแห่ เข้ามาเปิดบริการในพื้นที่อำเภอคำม่วง ในสมัยนี้ก็ได้มีประเด็นหารือ ท่านนายอำเภอก็ได้นำเรียนในที่ประชุม สรุปว่า รถแห่ที่ประกอบ ดนตรีสดไม่อนุญาตให้เล่นเหมือนเดิม ไม่ว่าจะเป็นรถเล็กหรือรถใหญ่ ขนาดไหนก็ไม่อนุญาต อนุญาตเฉพาะรถแห่ตามประเพณี ก็คือรถแห่ ที่เอาตู้ขึ้น ก็เป็นแนวทางของอำเภอคำม่วง ครับ

 2. เรื่องยุทธการฟ้าแดดสงยาง ปี 2564 นี้ ก็มีการดำเนินการ เน้นหนักเหมือนเดิม โดยเฉพาะนโยบายการกวาดบ้านให้สะอาด ซึ่งจังหวัดกาฬสินธุ์ได้กำหนดแนวทางนโยบายมาว่า ให้แต่ละส่วนราชการ ดำเนินการกวาดบ้านให้สะอาดโดยการตรวจสารเสพติดอย่างที่เรา เคยทำมา ให้แล้วเสร็จภายในเดือนมิถุนายน 2564 ตรวจเสร็จแล้ว ยืนยัน ให้องค์กรราชการยืนยันรับรองผลไป สำหรับนโยบายที่ ท่านนายอำเภอได้เรียนแจ้ง ในเรื่องของผู้ที่มีส่วนเกี่ยวข้อง ท่านให้ นโยบายมาว่าผู้เสพ คือ ผู้ป่วย ในลักษณะของการดำเนินการ คือ ให้บำบัดรักษา ไม่ใช่ดำเนินการทางวินัยเหมือนแต่ก่อน ความหมายของ ท่านนายอำเภอ คือ ให้ดำเนินการตามขั้นตอนของการบำบัดก่อน

 3. เรื่อง “โครงการกาฬสินธุ์ แฮปปี้เนส โมเดล” โดยเฉพาะในเรื่องของ กิจกรรม “กาฬสินธุ์ไม่ทิ้งใครไว้ข้างหลัง” ในประเด็นนี้นายอำเภอได้แจ้ง ให้แต่ละ อปท. ให้ดำเนินการทำกิจกรรมในเรื่องของการก่อสร้าง หรือปรับปรุงบ้านพักอาศัยผู้ยากไร้ อย่างน้อย อปท. ละ 1 แห่ง โดยให้เตรียมความพร้อม เตรียมรายละเอียดในการปรับปรุงซ่อมแซมด้วย วันนี้ก็ถือว่าเป็นโอกาสที่จะได้หารือในที่ประชุมสำหรับประเด็นในเรื่องของ การปรับปรุงซ่อมแซมบ้านพักอาศัยให้กับผู้ยากไร้ ก็ขออนุญาตนำเรียน หารือในที่ประชุมว่า ภายในชุมชนของเรานั้น ตอนนี้มีเป้าหมายสำหรับ บ้านผู้ยากไร้หรือไม่ อย่างไร ถ้ามีก็จะได้กำหนด แล้วให้กองช่าง นำทีม ลงไปสำรวจแบบแปลน แล้วทำเสนอรายงานให้กับนายอำเภอได้รับทราบ ต่อไป สำหรับงบประมาณก็ขอให้ใช้งบของ อปท. ไปก่อน ถ้าเกิน อย่างไรก็รายงานอำเภอเพื่อทราบอีกครั้งนึง ก็ขออนุญาตนำเรียน ในที่ประชุมได้พิจารณาเป้าหมายครัวเรือนที่จะดำเนินการปรับปรุง ก่อสร้างหรือซ่อมแซมบ้านพักอาศัยให้กับผู้ยากไร้ เพื่อจะได้ดำเนินการ ต่อไป

นายจันทา พันภู ขอให้สมาชิกสภา ฯ ได้เสนอรายชื่อผู้ยากไร้ของแต่ละหมู่ครับ หมู่ 3 ประธานสภา ฯ ขอเสนอบ้านของ นางตี้ ติกาพันธ์

นายบุญศิล อิงภู เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - หมู่ 2 มีอยู่ 1 หลังครับ พึ่งย้ายมาจากกรุงเทพ ฯ ชื่อนางคำปุ่น ยุระตา

นายสมพร ภูจันหา เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - หมู่ 5 ขอเสนอรายชื่อผู้ยากไร้ นางรถ ดุลนีย์

นายศักดิ์สิทธิ์ ลามุล เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - เสนอชื่อรายเก่าได้ไหมครับ รายคุณยายสวาท ชมพูจักร แบบว่า ได้ช่วยเหลือไปแล้วเมื่อปีที่ผ่านมา แต่อยากปรับปรุงซ่อมแซมหรือเพิ่มเติม ได้ไหมครับ

นายจันทา พันภู ได้ครับ

ประธานสภา ฯ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ ท่านปลัดเทศบาล ผู้อำนวยการกองช่าง ปฏิบัติหน้าที่นายกเทศมนตรีตำบลโพน และหัวหน้าส่วนราชการ สำหรับ กลุ่มผู้ยากไร้ ตามรายชื่อที่ท่านสมาชิกสภา ฯ ได้เสนอมา ให้ผมไปสำรวจ เลยใช่ไหมครับ อยากให้ท่านสมาชิกสภา ฯ ได้เสนอรายชื่อเป้าหมาย ผู้ยากไร้ของแต่ละหมู่มาเลยครับ และอยากทราบว่างบประมาณที่จะ ดำเนินการในส่วนนี้ต้องทำอย่างไร มีที่มาอย่างไร แรงงานเราเองหรือ ขอความร่วมมือจากชาวบ้าน ช่วยแจ้งแนวทางด้วยครับ

นายสมพงษ์ สุริโย ตามระเบียบ ฯ ซ่อมแซมบ้านได้ครั้งละไม่เกิน 20,000.- บาท / ราย รองปลัดเทศบาล แต่ตัวอย่างอำเภอคำม่วง คือ เอาทุนที่ได้มาจากบุญกุ้มข้าวใหญ่อำเภอ คำม่วงมาช่วยซ่อมแซมบ้านครับ

นางณฐอร การถัก ขออนุญาตแจ้งเรื่องของน้องสิงโต ได้ให้เจ้าพนักงานพัฒนาชุมชนไปติดต่อปลัดเทศบาล ปฏิบัติหน้าที่ ให้พ่อแม่ของน้องได้ไปทำบัตรพิการ เพราะน้องยังไม่ได้รับบัตรพิการเลย

นายกเทศมนตรี

นายวร โพนะทา เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - ผมมีเรื่องที่จะเสนอเพื่อปรึกษาเรื่องของสนามกีฬาของเรา ในความ คิดเห็นส่วนตัว ผมอยากให้ปิดเส้นทางที่ผ่าน ไป – มา เพราะทุกวันนี้ มีแขกผู้หลักผู้ใหญ่เดินทางมาเยี่ยมบ้านเราตลอด อยากให้ปิดเลยเพราะ ชำรุดเป็นหลุมเป็นบ่อ เวลาจะรับแขกผู้ใหญ่แต่ละทีต้องได้ปรับปรุง ซ่อมแซมตลอด งบประมาณในการซ่อมแซมแต่ละปีก็หมดไปไม่ใช่น้อย จึงขอเสนอให้ปิดเส้นทางในสนามกีฬา ไม่ให้รถผ่านเข้า – ออกได้ครับ

นายฮ้อย คงอาษา ผมเห็นด้วยกับท่านวร ฯ ครับ

สมาชิกสภา ฯ

นายจันทา พันภู ถนนที่เป็นเส้นหลักก็มีอยู่แล้วครับแต่ไม่ใช้กัน ช่วงนี้กำลังตากข้าว ประธานสภา ฯ ถ้าเสร็จฤดูกาลแล้ว ขอแจ้งว่าให้ปิดเส้นทางในสนามกีฬาไม่ให้รถผ่าน เข้า – ออกได้ครับ

นายฮ้อย คงอาษา เรียนถามกองสาธารณสุข ตอนนี้ยังมีถังขยะเหลืออยู่ไหมครับ ขอให้ลงให้ สมาชิกสภา ฯ 1 จุด ตรงป้อมยาม เพราะไม่มีที่ทิ้งขยะครับ

นางสาวกัลยา แท่นจันทร์ เรียนท่านประธานสภา ฯ ท่านสมาชิกสภา ฯ ท่านปลัดเทศบาล นักบริหารงานสาธารณสุข ปฏิบัติหน้าที่นายกเทศมนตรีตำบลโพน และหัวหน้าส่วนราชการ ถังขยะ ยังพอมีเหลืออยู่ค่ะแต่เป็นถังยาง ถังสูงหมดแล้ว เดี๋ยวจะดำเนินการเอาไป วางให้นะคะ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ ท่านปลัดเทศบาล รองประธานสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - เรื่องอาสาบริบาลท้องถิ่น อยากให้แนะนำด้วยว่ามีใครบ้าง ชื่ออะไร ผ่านการอบรมเรียบร้อยแล้วแต่ยังไม่ทราบว่ามีใครบ้างครับ

นางสาวกัลยา แท่นจันทร์ อาสาบริบาลท้องถิ่นที่ผ่านการอบรมแล้วมี 2 ท่าน คือ หน.ฝ่ายบริหารงานสาธารณสุข น้องชมพู่ เคหาวิตร์ หมู่ 4 เรียนจบผู้ช่วยพยาบาล และนางทองเลื่อน หมู่ 2 เคยทำงานนวดแผนโบราณ ทั้ง 2 ท่านผ่านการอบรม 70 ชั่วโมง และลงพื้นที่แล้ว เดือนนี้ก็ได้ส่งรายงานให้ทางอำเภอแล้ว กำหนดให้ลงพื้นที่ดูแลผู้สูงอายุประมาณ 27 ราย และ 1 วันต้องดูแล ผู้สูงอายุคนละ 4 ราย เดือนนึงต้องทำงาน 20 วัน ไม่ได้ให้มาทำงาน ที่เทศบาลแต่ให้ทำงานลงพื้นที่เลยค่ะ และต้องมาส่งรายงาน มาลงชื่อว่า ได้ทำงานจริง ส่งเอกสารให้เทศบาลเซ็นต์รับรองค่ะ

นางณฐอร การถัก ขออนุญาตเพิ่มเติมในเรื่องของอาสาบริบาลท้องถิ่นค่ะ คือ ได้มีหนังสือมาปลัดเทศบาล ปฏิบัติหน้าที่ ที่เทศบาลให้รับสมัครคัดเลือกอาสาบริบาลท้องถิ่น จำนวน 2 คน นายกเทศมนตรี โดยรัฐบาลจ้างให้คนมีงานทำ โดยเอาคนในชุมชน มีข้อกำหนดว่าจะต้อง ผ่านการอบรมในระดับจังหวัด และลงพื้นที่ภาคปฏิบัติ วันก่อนก็มาปฏิบัติ ที่โรงพยาบาลคำม่วง จำนวน 1 เดือน ทำงาน 20 วัน ซึ่งจะมีรายชื่อ ผู้สูงอายุให้ไปดูแล โดยมี CM หรือพยาบาลเป็นผู้ดูแลหรือเป็นพี่เลี้ยงให้ ของเราจะเป็นน้องหมู เจ้าหน้าที่ รพ.สต.โพน เป็นผู้กำกับดูแล การเบิก เงินค่าจ้างก็จะเบิกจากส่วนกลางเข้าบัญชีของน้องเลย แต่ต้องมีใบงานส่ง ทุกวันที่ 26 ของเดือน เพื่อให้จังหวัดรวบรวมและรายงานไปที่ส่วนกลาง ซึ่งมีระยะเวลาการจ้างคือ เริ่มวันที่ 1 พฤศจิกายน 2563 เป็นต้นไป สิ้นสุดระยะเวลาการจ้างคือวันที่ 30 พฤศจิกายน 2564

นายเสถียร สุภารี เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - เรียนถามกองช่าง ผมไปตรวจสอบ หมู่ 3 สายคุ้ม กทม. พบว่า ท่อน้ำประปาโผล่สูงมาก ผมเกรงว่ารถจะเหยียบแตก ชำรุด อยากให้ กองช่าง ดำเนินการตรวจสอบซ่อมแซม และอีกจุดคือตรงหน้าบ้านผมเอง ฝาคอนกรีตท่อเมนใหญ่แตกชำรุด เคยแจ้งในที่ประชุมแล้วแต่ยังไม่ได้ ดำเนินการ และอยากฝากอีกเรื่องคือ ชาวบ้านถามมาว่า ผู้ใหญ่บ้าน ได้ประกาศการใช้สิทธิ์เลือกตั้งนายก อบจ. และสมาชิกสภา อบจ. ในวัน อาทิตย์ที่ 20 ธันวาคม 2563 มีลูกบ้านย้ายมาจากจังหวัด มหาสารคาม ประมาณ 7 เดือน แต่ไม่มีรายชื่อผู้มีสิทธิ์เลือกตั้ง ก็เลย เรียนถามในที่ประชุมว่าต้องมีภูมิลำเนา 1 ปีขึ้นไปหรือเปล่าถึงจะมีสิทธิ์ เลือกตั้งครับ

นายสมพงษ์ สุริโย ให้กลับไปตรวจสอบภูมิลำเนาเดิมครับ ว่ามีรายชื่อไหม ถ้าไม่มีให้ไปขอรองปลัดเทศบาล เพิ่มรายชื่อที่ภูมิลำเนาเดิม เพราะภูมิลำเนาใหม่ต้องมีคุณสมบัติครบ 1 ปี

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 1. ท่อน้ำประปาที่หน้าบ้านพ่ออาทิตย์ (ทางเลี้ยวเข้าสนามกีฬา หมู่ 3) ท่อเมนใหญ่รั่วไหลและโผล่มาก อยากให้แก้ไขเพราะมีปัญหามานานแล้ว

 2. ธนาคารน้ำใต้ดิน ดำเนินการไปถึงไหนแล้วครับ

นายองอาจ ประสารพันธ์ 1. เรื่องของท่อน้ำโผล่ของ หมู่ 3 ผมจะแจ้งทีมงานลงไปตรวจสอบ ผู้อำนวยการกองช่าง ยังไม่แน่ใจว่ามันติดปัญหาอะไร

 2. ท่อน้ำของ หมู่ 3 ตรงหน้าบ้านพ่ออาทิตย์ ผมเห็นนานแล้ว แต่ก็คุย กับคุณทรงวุฒิอยู่ว่าท่อเมนมีปัญหา ก็เลยแก้ไขโดยการดึงขึ้นมาแล้ววาง ไปตามขอบคอนกรีต แต่ผมจะหาวิธีแก้ไขอีก ถ้าเกิดว่าเอาลงใต้ดินไม่ได้ ก็คงจะมีการเทคอนกรีตหุ้ม เดี๋ยวจะหาแนวทางอีกทีครับ

 3. เรื่องธนาคารน้ำใต้ดิน 2 แห่ง ตามเทศบัญญัติประจำปีงบประมาณ รายจ่าย 2563 ได้ทำบันทึกเสนอขออนุมัติจัดซื้อจัดจ้างแล้ว และกองคลังก็ดำเนินการในส่วนของการดำเนินการตามกระบวนการ คือ ประกาศ แต่ตอนนี้ติดตรงที่ว่าไม่มีผู้รับจ้างเข้ามาดำเนินงาน เพราะเขา มองว่า งบประมาณค่อนข้างน้อย อาจจะไม่คุ้มค่าในการดำเนินการของ ผู้รับจ้าง แต่ตอนนี้ก็ยังทำเรื่องกันเงินไว้อยู่ครับ

นายสมพร ภูจันหา เรียนท่านประธานสภา ฯ ท่านสมาชิกสภา ฯ ท่านปลัดเทศบาล สมาชิกสภา ฯ ปฏิบัติหน้าที่นายกเทศมนตรีตำบลโพน และหัวหน้าส่วนราชการ

 - ขออนุญาตเพิ่มเติมเรื่องท่อแตก ไม่ใช่ท่อประปานะครับ เป็นท่อที่เรา ขยายถนนนาคหกแขนของ หมู่ 5 ท่อที่มันเหลือ ถามว่าจะดำเนินการ อย่างไร จะเอาไว้ที่เดิมหรือเก็บ เพราะเหลืออยู่ 1 ท่อนครับ

นายสมพงษ์ สุริโย ผู้รับเหมาแจ้งว่าไม่เก็บครับ ถ้าใครอยากนำมาใช้ประโยชน์อย่างอื่น รองปลัดเทศบาล ก็สามารถไปเอามาใช้ประโยชน์ได้ครับ

นายวร โพนะทา อยากเรียนถามเรื่องไฟฟ้า เส้นไปอำเภอคำม่วงโซน หมู่ 3 ดับมานานสมาชิกสภา ฯ แล้ว ดับตั้งแต่ร้านเยิงศิลป์ไปจนสุดเขตเลยครับ

นายองอาจ ประสารพันธ์ เดี๋ยวจะแจ้งทีมงานกองช่างลงสำรวจครับ

ผู้อำนวยการกองช่าง

นายฮ้อย คงอาษา เรื่องการออกแบบถนนคอนกรีตตามหมู่บ้าน ฝากกองช่างด้วย ถนนเราสมาชิกสภา ฯ เมื่อก่อนที่เป็นลูกรังขนาดจะกว้างใหญ่ แต่พอเอาคอนกรีตไปลงมันแคบลง ถ้าถนนมันกว้างอยู่แล้วให้ทำขนาดกว้าง 5 เมตร ได้ไหม ถ้าถนนเล็ก เราก็ทำเล็กลง เช่น ถนนทางไปศูนย์พัฒนาเด็กเล็ก ฯ แต่ก่อนกว้าง พอคอนกรีตไปลงรู้สึกว่าแคบลง ถ้าทำได้ไม่ผิดแบบแปลน ก็ฝากพิจารณา ว่าทำให้ถนนคอนกรีตกว้างขึ้นให้เต็มถนนได้ไหม ขอบคุณครับ

นายองอาจ ประสารพันธ์ ขออนุญาตนำเรียน การออกแบบถนน ขนาดความกว้างของถนน ผู้อำนวยการกองช่าง ผมรับทราบเรื่องนี้ไว้ แต่ตามความเป็นจริง ในกรณีที่เป็นถนนที่อยู่ในเขต ชุมชน ช่างจะออกแบบเผื่องานสาธารณูปโภคไว้ด้วย เช่น การวางท่อ ประปา รางระบายน้ำ เป็นต้น ถ้าเป็นถนนสายหลักที่มันกว้างอยู่แล้ว ผมจะนำเรื่องนี้ไปดำเนินการครับ

นายสำลี ศรีบัว ขอเรียนถามกองช่าง ไม่ทราบว่าตอนนี้ยางมะตอยยังพอมีเหลือไหม เลขานุการสภา ฯ เพราะเส้นทางคอนกรีตที่เป็นหลุมเป็นบ่อ อยากให้ไปปะหรือซ่อมแซม เส้นตรงข้ามทางเลี้ยวเข้าวัดรังสีปาลิวันครับ

นายองอาจ ประสารพันธ์ สำหรับยางมะตอยเคยจัดซื้อมาไว้ ประมาณ 20 กว่าถุง แต่ตอนนั้น ผู้อำนวยการกองช่าง ยังไม่ได้ดำเนินการซ่อมแซม ตอนที่เตรียมสถานที่ต้อนรับเจ้าคุณพระ ฯ ผมให้ทีมงานดำเนินการซ่อมแซมเส้นทาง ไม่แน่ใจว่ายังเหลือเท่าไร ถ้าพอเหลือจะให้ทีมงานกองช่างเข้าไปดำเนินการตรวจสอบและซ่อมแซม ครับ

นายสัมนัก ปัสสะ เรื่องตะแกรงเหล็กข้างบ้านพ่อใหญ่กอง หมู่ 3 อันตรายมาก อยากให้สมาชิกสภา ฯ ดำเนินการแก้ไขจุดนี้ด้วยครับ

นายบุญศิล อิงภู ชาวบ้านฝากขอบคุณเรื่องแหล่งน้ำ ตรงฝายห้วยแล้ง เพราะก่อให้เกิดสมาชิกสภา ฯ ประโยชน์มาก บรรจุน้ำได้เยอะ ถ้ามีงบประมาณดำเนินการต่อ อยากให้ มีฝายรองรับน้ำตรงจุดนี้ เพราะถ้าน้ำเต็มหรือบรรจุน้ำมากเกินไปกลัว จะพังชำรุดครับ

**ที่ประชุม รับทราบ**

นายจันทา พันภู ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ

ประธานสภา ฯ ถ้าไม่มี ขอปิดการประชุมครับ

ปิดประชุม เวลา 12.00 น.

 (ลงชื่อ) สำลี ศรีบัว ผู้จดรายงานการประชุม

 (นายสำลี ศรีบัว)

 เลขานุการสภาเทศบาลตำบลโพน

 (ลงชื่อ) จันทา พันภู ผู้ตรวจรายงานการประชุม

 (นายจันทา พันภู)

 ประธานสภาเทศบาลตำบลโพน

 **คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) เสถียร สุภารี กรรมการตรวจรายงานการประชุม

 (นายเสถียร สุภารี)

 สมาชิกสภาเทศบาลตำบลโพน

 (ลงชื่อ) ฮ้อย คงอาษา กรรมการตรวจรายงานการประชุม

 (นายฮ้อย คงอาษา)

 สมาชิกสภาเทศบาลตำบลโพน

 (ลงชื่อ) ศักดิ์สิทธิ์ ลามุล กรรมการตรวจรายงานการประชุม

 (นายศักดิ์สิทธิ์ ลามุล)

 สมาชิกสภาเทศบาลตำบลโพน